
Илфак Хафизов шигыре

*Белорус шагыйре Асель Бадакның «Маска» шигыренә ияреп.*

Мин – артист. Төрле битлек киеп

Башка кеше булырга яратам,

Кайчак шушы битлек астындагы

Чын йөземне кинәт югалтам.

Минем тавыш, уен – тамашачы

Хисләренең тетә тетмәсен.

Мин аңладым битлек миңа түгел,

Ә мин аңа хезмәт итәсен.

Битлекләрнең йөзе үзгәрүчән,

Төрләнүчән була асылда...

Салачакмын аны, күрәчәкмен –

Берни дә юк битлек астында...

## Нет комментариев
Маска